
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-9491, екз. № …
10.06.2020 г.

ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредба за провеждане на конкурсите и подбора при мобилност на държавни служители и заповед на министъра на вътрешните работи № 8121К-6736/05.06.2020 г., в качеството си на орган по назначаване, обявявам конкурс за заемане на 4 (четири) вакантни длъжности, както следва:
1 (една) вакантна длъжност СТАРШИ ЕКСПЕРТ в 01 сектор „Човешки ресурси – СДВР - Център” към отдел „Човешки ресурси” при Столична дирекция на вътрешните работи, длъжностно ниво – 9, съгласно Класификатор на длъжностите в администрацията, наименование на длъжностното ниво – експертно ниво 5 и 3 (три) вакантни длъжности СТАРШИ ЕКСПЕРТ в 03 сектор „Човешки ресурси – районни управления и обекти по допълнителен щат“ към отдел „Човешки ресурси“ при Столична дирекция на вътрешните работи, длъжностно ниво – 9, съгласно Класификатор на длъжностите в администрацията, наименование на длъжностното ниво – експертно ниво 5.
І. Минимални и специфични изисквания за заемане на длъжността:

1. Кандидатите да отговарят на изискванията по чл. 7 от Закона за държавния служител;

2. Да имат придобита минимална образователно-квалификационна степен на висшето образование „бакалавър” по смисъла чл. 42, ал. 1, т. 1, буква “б” от Закона за висшето образование;

2.1. Области на висшето образование – съгласно ПМС 125/24.06.2002 г.;

2.2. Професионални направления – съгласно ПМС 125/24.06.2002 г.;

3. Да имат минимален професионален опит – 2 години или минимален ранг – ІV младши;

4. Да притежават или да получат разрешение за достъп до класифицирана информация съгласно Закона за защита на класифицираната информация до ниво на сигурност „Строго секретно”. Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.

ІІ. Описание на длъжността:

- изпълнява възложените задачи по обезпечаване на човешките ресурси, съобразно законовата и подзаконовата нормативна уредба, заповедите и разпорежданията на ръководството на структурата и МВР нормативните документи, заповеди и разпорежданията на началника на сектора/отдела и директора на СДВР;

- изготвя предложения, свързани с назначаването, преминаването и прекратяването на служебните и трудови правоотношения на служителите в МВР, отличия и награди от името на директора и заместник-директорите на дирекцията;

- изготвя проекти на заповеди, трудови договори, съглашения и допълнителни споразумения, касаещи личния състав съгласно ЗМВР, ЗДСл и КТ от името на  директора и заместник-директорите на дирекцията;

- изготвя и регистрира уведомления от страна на работодателя в НАП;

- изготвя и поддържа в електронен вид и на хартиен носител поименно щатно разписание на личния състав на звената, за които отговаря, следи и отразява движението на служителите и вакантните длъжности;

- води актуалното състояние на щата на звената, за които отговаря и при възникване на служебна необходимост, докладва на началника на сектора за потребностите от човешки ресурси в обслужващите звена;

- запознава задължително служителите от структурата, която води на отчет с длъжностните им характеристики;

- спазва правилата за защита на класифицираната информация и изискванията на ЗЗЛД; 

- изготвя предложения за обявяване на конкурси за първоначално постъпване на държавна служба и на конкурси за ръководни и изпълнителски длъжности;

- изготвя заповеди за налагане на дисциплинарни наказания от името на директора и заместник-директорите на дирекцията;

- съдейства за изготвяне проекти на заповеди за налагане на дисциплинарни наказания от името на началниците на отдели, сектори и групи в дирекцията;

- изготвя кадрови справки, справки за награди и наказания и други удостоверителни документи;

- съдейства за изготвяне предложения и становища свързани с обучението и професионалната подготовка на състава на структурата;

- координира и обобщава заявяването на потребностите от обучение на служителите в обучителните структури на МВР;

- изпълнява задачи свързани с разработването на функционални задължения, специфични длъжностни характеристики и организационно щатни промени в обслужваните структурни звена на СДВР;

- изготвя становище за подпомагане на наказващия орган при вземане на решение;

- организира и лично комплектува материали, свързани с обжалване на индивидуални административни актове;

- изготвя решения във връзка индивидуални административни актове по АПК, съобразно функциите на отдела.

ІІІ. Начин за провеждане на конкурса:

1. Решаване на тест;
2. Интервю.
ІV. Граници (от - до) на заплатата, определена за длъжността за степен 1 – от 610 лева до 1800 лева, съгласно Наредба за заплатите на служителите от държавната администрация (НЗСДА).

При назначаване на кандидата спечелил конкурса се определя основна месечна заплата по Приложение 1 към НЗСДА и съгласно Вътрешните правила за заплатите в МВР.

V. Необходими документи за участие в конкурсната процедура:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл;

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копия от документи, удостоверяващи продължителността на професионалния опит;

5. Други документи, свързани с изискванията за заемането на длъжността.

Документите по т. 1 до т. 5 може да се подават по електронен път (e-mail – sdvr@mvr.bg), като в този случай заявлението по т. 1 и декларацията по т. 2 следва да бъдат подписани от кандидата с електронен подпис.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

VІ. Документите могат да бъдат подавани лично или чрез пълномощник в 10 дневен срок от публикуване на обявлението всеки работен ден от 09.00 ч. до 11.30 ч. и от 13:30 ч. до 15:30 ч. на адрес: гр. София, ул. “Антим І” № 5, в приемната на Столична дирекция на вътрешните работи, телефони за допълнителна информация и справки – 02/9820353 и 02/9820350.

VІІ. Списъците и други съобщения във връзка с конкурса ще бъдат обявени на електронната страница на дирекция „Човешки ресурси” – МВР в интернет и интранет и на информационното табло в приемната на Столична дирекция на вътрешните работи, на адрес: гр. София, ул. “Антим І” № 5.
Копие от обявлението да се изпрати на дирекция „Човешки ресурси“ – МВР и на Столична дирекция на вътрешните работи за сведение и изпълнение.

МИНИСТЪР:        (п)
Младен Маринов

